|  |  |
| --- | --- |
| **Όνομα Έργου** | Διοργάνωση συνεδρίου FOSSCOMM από το Πανεπιστήμιο Μακεδονίας |
| **Ημερομηνία** | 18 Μαρτίου |
| **Submitted by** | Ευστάθιος Ιωσηφίδης |

|  |
| --- |
| 1. Περιγραφή |
| Το FOSSCOMM (Free and Open Source Software Communities Meeting) είναι ένα ετήσιο πανελλήνιο συνέδριο κοινοτήτων ελεύθερου λογισμικού και λογισμικού ανοικτού κώδικα. Απευθύνεται σε προγραμματιστές, φοιτητές και γενικά σε όποιους ενδιαφέρονται για το open source ανεξαρτήτως του γνωστικού τους υποβάθρου. Συμμετέχουν κοινότητες ανοικτού λογισμικού, ομάδες προγραμματιστών και συντελεστών έργων. Το περιεχόμενο είναι ευρέως ενδιαφέροντος, από τεχνικά ζητήματα και workshops, μέχρι μεταφράσεις, νομικά θέματα, θέματα πολιτικής σχετικά με το ελεύθερο/ανοικτό λογισμικό κ.α.  Το συνέδριο συνήθως οργανώνεται από ομάδες φοιτητών και φιλοξενείται από εκπαιδευτικά ιδρύματα. Κάθε χρόνο διεξάγεται δια ζώσης. Τα τελευταία δυο χρόνια λόγω των συνθηκών πανδημίας, αποφασίστηκε να διεξαχθεί μόνο μέσω διαδικτύου. |

|  |
| --- |
| 2. Εύρος |
| Συγκροτείται μια ομάδα φοιτητών που θα αναλάβει την οργάνωση του συνεδρίου εκ μέρους του πανεπιστημίου. Σε συνεργασία με τον επιστημονικό υπεύθυνο καθηγητή, αποστέλλεται αίτηση στα αρμόδια όργανα έγκρισης του πανεπιστημίου (συμβούλιο τμήματος/πρυτανεία) και στον κεντρικό φορέα που είναι υπεύθυνος για το συνέδριο (ΕΛΛΑΚ). Αφού ληφθεί η έγκριση πραγματοποιούνται οι κινήσεις:  1. Απόφαση για τα εργαλεία χρήσης για την οργάνωση (πχ gitlab, wordpress κλπ)  2. Αρμοδιότητες ομάδας  3. Εύρεση κατάλληλης ημερομηνίας  4. Στήσιμο ιστοσελίδας  5. Ανακοίνωση λήψης συνεδρίου σε μέσα  6. Ανακοίνωση υποβολής παρουσιάσεων (χρονοδιάγραμμα, ΠΣ υποβολής παρουσιάσεων). Συγκρότηση προγράμματος και ενημέρωση ομιλητών  7. Υλοποίηση online streaming  8. Διαχείριση πιθανών χορηγιών  10. Ανακοινώσεις σε μέσα  11. Ανακοινώσεις και διαχείριση εθελοντών  12. Συντονισμός την ημέρα του συνεδρίου  13. Συγκέντρωση βίντεο ομιλιών και ανέβασμα σε κανάλι στο youtube  14. Αποδελτίωση |

|  |
| --- |
| 3. Παραδοτέα |
| * Ιστοσελίδα (υποδομές ΕΛΛΑΚ) * Σελίδα διαχείρισης προγράμματος συνεδρίου (υποδομές ΕΛΛΑΚ) * Streaming / ζωντανή μετάδοση (χορηγία) * Ιστοσελίδα με τα βίντεο του συνεδρίου (youtube) |

|  |
| --- |
| 4. Κριτήρια αποδοχής έργου |
| Ο επιστημονικός υπεύθυνος (καθηγητής τμήματος εφαρμοσμένης πληροφορικής) πρέπει να λάβει θετική απάντηση στην αίτηση από το συμβούλιο τμήματος (ή/και πρυτανεία) αλλά και από την ΕΕΛΑΚ (κεντρικός φορέας διαχείρισης συνεδρίου). |

|  |
| --- |
| 5. Εξαιρέσεις έργου |
| - Η συμμετοχή στο συνέδριο δεν σημαίνει αυτόματα λήψη κάποιας πιστοποίησης.  - Το συνέδριο δεν θα διεξαχθεί στον χώρο του πανεπιστημίου, οπότε δεν θα χρειαστούν αίθουσες. Δεν θα χρειαστεί λειτουργία του εστιατορίου του πανεπιστημίου.  - Δεν θα γίνει διαχείριση οικονομικών από πιθανές χορηγίες (άνοιγμα κωδικού έργου στην ΕΛΚΕ-ΜΟΔΥ) |

|  |
| --- |
| 6. Περιορισμοί έργου |
| - Όλα τα προγράμματα που θα χρειαστούν για την λειτουργία του συνεδρίου ΠΡΕΠΕΙ να είναι ανοικτού κώδικα (πχ streaming να επιλεγεί Big Blue Button ή Jitsi).  - Η ζωντανή μετάδοση απαιτεί λειτουργία υποδομών με παροχή υπηρεσίας streaming πχ Big Blue Button. Για να στηθεί αυτό από τους τεχνικούς του πανεπιστημίου θα απαιτηθεί χρηματική αποζημίωση.  - Απαιτούνται εγκρίσεις από πρυτανεία για ανακοινώσεις από το πανεπιστήμιο προς τα ΜΜΕ |